wickkiey/tamil-wikipedia-chunked huggingface dataset:
# தான்யர்

## முக்கிய இடங்கள்

தான்யர் சுரங்கப்பாதைக்கு மேலே உள்ள சா சுல்தான் அலி ஆரிப் ராவின் ஆலயம், காரகோரம் நெடுஞ்சாலைக்கு அருகிலுள்ள சீனக் கல்லறை மற்றும் சிகாசு பகுதியில் உள்ள பாறைக் கல்வெட்டுகள் ஆகியவை சுற்றுலாப் பயணிகளை ஈர்க்கும் முக்கிய இடங்களாகும். தற்போது சேதமடைந்து காணப்படும் அரை நூற்றாண்டுக்கு முன்பு கட்டப்பட்ட சீனாவின் தான்யர் தொங்கு பாலம், மிகவும் ஆச்சரியமானது. இது காரகோரம் சர்வதேசப் பல்கலைகழக வளாகத்தை நகரத்துடன் இணைக்கிறது. பாலத்தின் தான்யரின் முனையானது, ஐந்து தசாப்தங்களுக்கு முன்னர் எந்த முறையான பொறியியல் உபகரணங்களும் இல்லாமல் உள்ளூர் மக்களால் கட்டப்பட்ட ஒற்றை-வழி சுரங்கப்பாதையில் இணைக்கப்பட்டுள்ளது. கோடை காலங்களில், உடைந்த சீனப் பாலத்தின் கீழ் உள்ள இங்குள்ள நீரூற்றுகளுக்கு உள்ளூர் சுற்றுலாப் பயணிகள் அடிக்கடி வருகை தருகின்றனர்.
# தான்யர்

## முக்கிய இடங்கள்

### உடைந்த சீனப் பாலம்

கில்கிட்-பால்டிஸ்தானில் உள்ள பழமையான மற்றும் மிக நீளமான பாலங்களில் ஒன்று காரகோரம் நெடுஞ்சாலையில் கில்கிட் ஆற்றின் மீது கட்டப்பட்ட சீனப் பாலம் ஆகும். அடித்தளத்தின் ஏற்பட்ட சேதம் காரணமாக 2009 ஆம் ஆண்டில் பாலத்தின் ஒரு பகுதி இடிந்து விழுந்தது. ஆரம்பத்தில், ஒன்பது தூண்களில் இரண்டு ஆற்றில் விழுந்தன. பின்னர் நிலையற்ற அமைப்பு காரணமாக, மற்றொரு தூணும் இடிந்து விழுந்தது. இணைப்பு துண்டிக்கப்பட்டதால் பாலம் மூடப்பட்டது. மேலும், அதன் அருகே புதிய பாலம் திட்டமிடப்பட்டு ஏப்ரல் 2016 இல் நிறைவடைந்தது. பாலத்தின் முனைகளில் இரண்டு காவலர் குடியிருப்புகள் இருந்தன.
# தான்யர்

## அருகிலுள்ள இடங்கள்

- கில்கித்
- ஜலாலாபாத்
- நோமல் பள்ளத்தாக்கு
- பக்ரோட் பள்ளத்தாக்கு
# மால்கம் இசுபெல்மேன்

**மால்கம் இசுபெல்மேன்** என்பவர் அமெரிக்க நாட்டு திரைப்படத் தயாரிப்பாளர் மற்றும் திரைக்கதை ஆசிரியர் ஆவார். இவர் எம்பயர் (2015) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.
# மால்கம் இசுபெல்மேன்

## தொழில்

இவர் 2010 ஆம் ஆண்டு வெளியான 'அவர் பேமிலி வெட்டிங்' என்ற திரைப்படத்தின் மூலம் திரைக்கதையை எழுத்தாளராக அறிமுகம் ஆனார். அதை தொடர்ந்து பிப்ரவரி 2015 இல், எம்பயர் என்ற தொலைக்காட்சி தொடரின் பல அத்தியாயங்களுக்கு திரைக்கதை எழுதியுள்ளார். திசம்பர் 2019 இல், அவர் ஆப்பிள் டிவி+ தொடரான 'துருத் பி டோல்ட்' (2019) இல் தயாரிப்பாளராகப் பணியாற்றினார். அத்துடன் பிப்ரவரி 2021 இல், ஸ்பெல்மேன் எப்எக்ஸ் தொடரான ஹிப் ஹாப் அன்கவர்டு (2021) இல் நிர்வாக தயாரிப்பாளராக பணியாற்றினார்.  
இவர் மார்ச்சு 2021 இல், மார்வெல் திரைப் பிரபஞ்சத்தில் அமைக்கப்பட்ட டிஸ்னி+ தொடரான பால்கன் அண்ட் வின்டர் சோல்ஜர் (2021) இல் பணியாற்றியதன் மூலம் குறிப்பிடத்தக்கவர் ஆனார். பின்னர் திசம்பர் 2021 இல், பெல்-ஏர் என்ற தொடரில் எழுத்தாளர் மற்றும் நிர்வாக தயாரிப்பாளராக பணியாற்றினார். அதை தொடர்ந்து இடாலன் முசனுடன் இணைந்து மார்வெல் திரைப் பிரபஞ்ச படமான கேப்டன் அமெரிக்கா: பிரேவ் நியூ வேர்ல்டு என்ற திரைப்படத்திற்கு கதை எழுதியுள்ளார்.
# மால்கம் இசுபெல்மேன்

## திரைப்படம்

| ஆண்டு | ஆண்டு | எழுத்தாளர் | தயாரிப்பாளர் |
| --- | --- | --- | --- |
| 2010 | அவர் பேமிலி வெட்டிங் |  |  |
| 2025 | கேப்டன் அமெரிக்கா: பிரேவ் நியூ வேர்ல்டு |  |  |
| 2025 | சிபான் | } |  |
# சேலைவாயல்

**சேலைவாயல்** என்பது இந்தியா தீபகற்பத்தில் தமிழ்நாடு மாநிலத்தின் சென்னை மாவட்டத்திலுள்ள ஒரு புறநகர்ப் பகுதியாகும்.
# சேலைவாயல்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, கொடுங்கையூர் பகுதிக்கு அருகில் சேலைவாயல் அமையப் பெற்றுள்ளது.
# சேலைவாயல்

## கல்வி

சென்னைப் பல்கலைக்கழகத்துடன் இணைக்கப்பட்டுள்ள திருத்தங்கல் நாடார் கல்லூரி என்ற தனியார் கல்வி நிறுவனம், சேலைவாயல் பகுதியில் நிறுவப்பட்டுள்ளது.
# இடாலன் முசன்

**இடாலன் முசன்** என்பவர் அமெரிக்க நாட்டு திரைக்கதை ஆசிரியர் ஆவார். இவர் அயர்ன் ஸ்கை: தி கமிங் ரேஸ் (2019) மற்றும் பால்கன் அண்ட் வின்டர் சோல்ஜர் (2021) ஆகியவற்றில் பணியாற்றியதன் மூலம் அறியப்படுகிறார்.
# இடாலன் முசன்

## தொழில்

இவர் 2007 ஆம் ஆண்டில் வெளியான 'தி கோல்டன் காம்பசு' என்ற நிகழ்ப்பட ஆட்டத்தின் மூலம் திரைக்கதை ஆசிரியராக தனது திரைத்துறை வாழ்க்கையை தொடங்கினார். அதை தொடர்ந்து 2009 ஆம் ஆண்டில் வெளியான 'சீ வாட் ஐ ஆம் சேயிங்: தி டெஃப் என்டர்டெய்னர்ஸ் டாக்குமெண்டரி'' என்ற ஆவணப்படத்தில் எழுத்தாளராக பணியாற்றினார். பின்னர் நவம்பர் 2012 இல், ஜெரேமியா ஹார்மிற்கு திரைக்கதை எழுத அவர் பணியமர்த்தப்பட்டார். பின்னர் 2014 இல், அவர் 'ஐயன் ஸ்கை: தி கமிங் ரேஸ்' என்ற கற்பனைத் திரைப்படத்திற்கு திரைக்கதை எழுதினார்.  
இவர் 2021 ஆம் ஆண்டில் மார்வெல் திரைப் பிரபஞ்சத் தொடரான பால்கன் அண்ட் வின்டர் சோல்ஜருக்கு "ட்ரூத்" என்ற தலைப்பில் ஒரு அத்தியாயத்தை இந்தத் தொடரை உருவாக்கிய மால்கம் ஸ்பெல்மேனுடன் இணைந்து எழுதினார். அத்துடன் மார்வெல் திரைப் பிரபஞ்சத் திரைப்படமான கேப்டன் அமெரிக்கா: பிரேவ் நியூ வேர்ல்டு (2024) உடன் இணைந்து எழுதுவதன் மூலம் அவர் குறிப்பிடத்தக்கவர் ஆனார்.
# நாது சா லபானா

**நாது சா லபானா** (*Nadu Shah Labana*) இந்தியாவைச் சேர்ந்த ஒரு முக்கியமான சீக்கியப் பிரமுகர் ஆவார். நாதா சா என்ற பெயராலும் இவர் அறியப்படுகிறார். குரு கோவிந்த் சிங்கின் சீக்கிய பக்தராக இருந்த இவர், பஞ்சகுலாவிற்கு அருகிலுள்ள நாதாவில் நடைபெற்ற பங்கனி போரில் இவர் செய்த சேவைக்காக நன்கு அறியப்பட்டார். இந்த இடம் யாத்திரை தலமாக மாறும் என்றும், இது நாதா சாவின் பெயரால் அழைக்கப்படும் என்றும் குரு கோவிந்த் சிங் தீர்க்கதரிசனம் கூறினார். நாதா சாகிப் குருத்வாரா இவரது சேவையை நினைவுகூரும் இடமாகும்.
# பெர்லின் (தொலைக்காட்சித் தொடர்)

**பெர்லின்** என்பது 29 திசம்பர் 2023 ஆம் ஆண்டு முதல் ஒளிபரப்பாகும் எசுப்பானிய நாட்டு குற்றவியல் கொள்ளை பரபரப்பூட்டும் தொலைக்காட்சி நாடகத் தொடர் ஆகும். இந்த தொடர் நெற்ஃபிளிக்சுக்காக அலெக்சு பினா மற்றும் எஸ்தர் மார்டினெஸ் லோபாடோ ஆகியோரால் உருவாக்கப்பட்டது.  
இது அசல் தொடரின் 1 மற்றும் 2 பருவங்களின் நிகழ்வுகளுக்கு முன், "பெர்லின்" என அழைக்கப்படும் ஆண்ட்ரேஸ் டி போனோலோசாவின் வாழ்க்கையை மையமாக வைத்து, மணி ஹெய்ஸ்ட் தொடரின் முன்னோடியாக இந்தத் தொடர் செயல்படுகிறது.  
இதில் பெட்ரோ அலோன்சோ, மிச்செல் ஜென்னர், டிரிஸ்டன் உல்லோவா, பெகோனா வர்காஸ் மற்றும் ஜூலியோ பெனா பெர்னாண்டசு ஆகியோர் நடித்துள்ளனர். இந்தத் தொடர் 29 டிசம்பர் 2023 அன்று நெற்ஃபிளிக்சு இல் தமிழ் மொழி உட்பட பல மொழிகளில் திரையிடப்பட்டது மற்றும் எட்டு அத்தியாயங்களைக் கொண்டுள்ளது.
# ஜீ கன்னடம்

**ஜீ கன்னடா** என்பது ஒரு இந்திய-கன்னட மொழி பொழுதுபோக்கு கட்டணத் தொலைக்காட்சி சேவை ஆகும். இது மே 11, 2006 ஆம் ஆண்டு பெங்களூர், கருநாடகத்தை தலைமயிடமாகக் கொண்டு தொடங்கப் பட்டது மற்றும் இது ஜீ என்டர்டெயின்மென்ட் எண்டர்பிரைசஸ் நிறுவனத்திற்கு சொந்தமானது ஆகும். இது கன்னடத்தின் முதல் பிரதான செயற்கைக்கோள் அலைவரிசை ஆகவும் உள்ளது.
# ஜீ கன்னடம்

## வரலாறு

இது மே 2005 இல் தொடங்கப்பட்ட ஜீ தெலுங்கு தொலைக்காட்சிக்கு பிறகு, இரண்டாவது தென்னிந்திய அலைவரிசையாக மே 11, 2006 அன்று ஜீ என்டர்டெயின்மென்ட் எண்டர்பிரைசஸ் நிறுவனத்தால் தொடங்கப்பட்டது.  
2014 இல், ஜீ கன்னட வெளிர் நீல சின்னம் பிரகாசமான சிவப்பு மற்றும் நீலத்திற்கு வழிவகுத்தது. 15 அக்டோபர் 2017 அன்று, ஜீ நெட்வொர்க்கின் வெள்ளி விழாவை ஒட்டி, அனைத்து ஜீ அலைவரிசைகளும் வட்ட வடிவ சின்னமாக மறுபெயரிடப்பட்டது.
# தேசிய அறிவியல் தொடர்பு மற்றும் தகவல் வள நிறுவனம்

**தேசிய அறிவியல் தொடர்பு மற்றும் தகவல் வள நிறுவனம்** (*National Institute of Science Communication and Information Resources*) இந்தியாவின் புது தில்லியில் அமைந்துள்ள அரசுசார் நிறுவனம் ஆகும். இது இந்தியாவில் 2002-ல் நிறுவப்பட்ட தகவல் அறிவியல் தொடர்பான நிறுவனம் ஆகும். 2021ஆம் ஆண்டில், இந்த நிறுவனம் தேசிய அறிவியல், தொழில்நுட்பம் மற்றும் மேம்பாட்டு ஆய்வுகள் நிறுவனத்துடன் இணைக்கப்பட்ட தேசிய அறிவியல் தொடர்பு மற்றும் கொள்கை ஆராய்ச்சி நிறுவனம் ஆனது. இது இந்தியாவில் உள்ள 38 ஆய்வகங்கள் மற்றும் நிறுவனங்களை உள்ளடக்கிய அறிவியல் மற்றும் தொழிலக ஆய்வு மன்றத்தின் கீழ் இயங்குகிறது. இந்நிறுவனம் அறிவியல் தொடர்பான பல ஆய்வு இதழ்கள் மற்றும் இதழ்களை வெளியிடுகிறது.
# தேசிய அறிவியல் தொடர்பு மற்றும் தகவல் வள நிறுவனம்

## வரலாறு

2002-ல், அறிவியல் மற்றும் தொழிலக ஆய்வு மன்றத்தின் கீழ் 1952-ல் தொடங்கப்பட்ட இந்திய அறிவியல் ஆவண மையம் தேசிய அறிவியல் தொடர்பு நிறுவனத்துடன் இணைக்கப்பட்டு தேசிய அறிவியல் தகவல் தொடர்பு மற்றும் தகவல் வள நிறுவனமாக உருவாகியது.
# தேசிய அறிவியல் தொடர்பு மற்றும் தகவல் வள நிறுவனம்

## பொதுச் சேவைகள்

- மின் பதிப்பகம்
- தொகுத்தல்
- அட்டவணைப்படுத்துதல்
- அச்சு & தயாரிப்பு
- உலர்தாவர தயாரிப்பு நுட்பங்கள்
- தாவர வகைப்பாட்டியல் மற்றும் அடையாளம் காணல்
- கச்சா தாவரங்கள் சார்ந்த தயாரிப்புகளை அடையாளம் காணுதல்
- உள்ளடக்கங்கள், சுருக்கங்கள் மற்றும் புகைப்பட நகல் சேவை (CAPS)
- அறிவியல் மற்றும் தொழிலக ஆய்வு மன்ற அறிவு நுழைவாயில்
- ஆவண நகல் விநியோக சேவைகள்
- ஆய்வுக்கட்டுரைகள் தேடல் சேவைகள்
- பன்னாட்டுத் தர தொடர் எண்
- அறிவியல் தொடர்பு, எண்ணிம நூலகங்கள், தகவல் தொழில்நுட்பம் மற்றும் நூலக தானியக்கம் போன்றவற்றில் குறுகிய கால படிப்புகள்.
- மொழிபெயர்ப்பு சேவைகள்
- பயிற்சி திட்டங்கள்
# தேசிய அறிவியல் தொடர்பு மற்றும் தகவல் வள நிறுவனம்

## திறந்த அணுகல்

இந்நிறுவனத்தால் வெளியிடப்படும் 18 ஆய்விதழ்கள் மற்றும் 3 பிரபலமான அறிவியல் இதழ்கள் (*சயின்சு ரிப்போர்ட்டர்* மற்றும் இதன் இந்தி மற்றும் உருது பதிப்புகள்) இணைய வெளியீடுகள் களஞ்சிய இணையதளத்தில் திறந்த அணுகலாகக் கிடைக்கின்றது.
# தேசிய அறிவியல் தொடர்பு மற்றும் தகவல் வள நிறுவனம்

## திறந்த அணுகல்

### களஞ்சியம்

- இயற்கை பொருட்கள் களஞ்சியம் (NPARR)
# தேசிய அறிவியல் தொடர்பு மற்றும் தகவல் வள நிறுவனம்

## தகவல் அறிவியலில் இணைநிதி

இந்நிறுவனம் தகவல் அறிவியலில் இணைநிதியினை இரண்டு வருட முதுகலை பட்டப்படிப்பு அளவிலான படிப்பிற்கு வழங்குகிறது.
# தூலியம்(III) செலீனேட்டு

**தூலியம்(III) செலீனேட்டு** (*Thulium(III) selenate*) என்பது Tm<sub>2</sub>(SeO<sub>4</sub>)<sub>3</sub> என்ற மூலக்கூற்று வாய்பாட்டால் விவரிக்கப்படும் கனிம வேதியியல் சேர்மமாகும்.
# தூலியம்(III) செலீனேட்டு

## தயாரிப்பு

தூலியம்(III) ஆக்சைடுடன் செலீனிக்கு அமிலக கரைசலைச் சேர்த்து வினைபுரியச் செய்து படிகமாக்கினால் தூலியம்(III) செலீனேட்டு உருவாகும். நீரிய அமோனியம் செலீனேட்டு கரைசலுடன் தூலியம்(III) செலீனேட்டை சேர்த்து வினைபுரியச் செய்து படிகமாக்கினால் NH<sub>4</sub>Tm(SeO<sub>4</sub>)<sub>2</sub>·3H<sub>2</sub>O நீரேற்றைப் பெறலாம்.  
துலியம்(III) செலினேட்டு அதிக வெப்பநிலையில் சிதைவடைகிறது. Tm<sub>2</sub>(SeO<sub>3</sub>)<sub>3</sub> வழியாக செலுத்தப்படும் போது இறுதியாக ஆக்சைடான் Tm<sub>2</sub>O<sub>3</sub>. உருவாகிறது.
# பட்சிராஜா பிலிம்ஸ்

**பட்சிராஜா பிலிம்ஸ்** (*Pakshiraja Films*) என்பது இந்தியாவின் தமிழ்நாட்டின் கோயம்புத்தூரில் இருந்த ஒரு இந்திய திரைப்பட தயாரிப்பு நிறுவனமாகும். இது திரைப்பட இயக்குநர் எஸ். எம். ஸ்ரீராமுலு நாயுடுவுக்கு சொந்தமானது. 1937 முதல் 1945 வரை நிறுவனம் செண்ட்ரல் ஸ்டுடியோவில் இருந்து திரைப்படங்களை வெளியிட்டது. ஆனால் பின்னர் 1945 முதல் நிறுவனம் தனது சொந்த திரைப்பட படப்பிடிப்பு வளாகமாக பட்சிராஜா ஸ்டுடியோஸ் என்ற பெயரில் படப்பிடிப்பு வளாகத்தை வைத்திருந்தது.
# பட்சிராஜா பிலிம்ஸ்

## மேலும் பார்க்கவும்

- செண்ட்ரல் ஸ்டுடியோஸ்
- பட்சிராஜா ஸ்டுடியோஸ்
# குத்தம்பாக்கம் புறநகர் பேருந்து நிலையம்

**குத்தம்பாக்கம் புறநகர் பேருந்து நிலையம் ** (*Kuthambakkam Moffesil Bus Terminal*) என்பது இந்தியாவின், சென்னையில் உள்ள சென்னை - பெங்களூரு சாலை மீது பரப்பளவில் அமைந்துள்ள மிகப்பெரிய பேருந்து நிலையமாகும். இது கோயம்பேடு நகரிலுள்ள சென்னை புறநகர் பேருந்து நிலையத்தின் போக்குவரத்து நெரிசலை கட்டுப்படுத்த 2019 ஆம் ஆண்டில் முன்மொழியப்பட்டது.  
இந்த பேருந்து நிலையத்திலிருந்து, வட மற்றும் மேற்கு தமிழகம், கர்நாடக மற்றும் கேரளா மாநிலங்களுக்கு பேருந்துகள் இயக்கப்படும் என எதிர்பார்க்கப்படுக்கின்றன. குறிப்பாக ஆரணி, காஞ்சிபுரம், வேலூர், திருவண்ணாமலை, திருப்பத்தூர், கிருஷ்ணகிரி, குடியாத்தம், தர்மபுரி, சேலம், ஓசூர், பெங்களூரு, மைசூர், சித்தூர் மற்றும் திருப்பதி போன்ற நகரங்களுக்கு பேருந்துகள் இயக்கப்படவிருக்கின்றன. இது ஒருங்கிணைந்த பேருந்து முனையம் ஆகும். இங்கிருந்து புறநகர் அரசாங்க பேருந்துகள், தனியார் பேருந்துகள் மற்றும் மாநகரப் போக்குவரத்துக் கழகப் பேருந்துகள் இயக்கப்பட உள்ளது
# குத்தம்பாக்கம் புறநகர் பேருந்து நிலையம்

## காலக்கோடு

கோயம்பேடு பேருந்து நிறுத்தத்தின் போக்குவரத்து நெரிசலை குறைக்கும் வண்ணம் 2012 ஏப்ரல் 30 ஆம் தேதி, அன்றைய முதல்வர் ஜெயலலிதா புதிய பேருந்து நிலைய திட்டத்தை அறிவித்தார். முன்மொழியப்பட்ட பேருந்து நிலையம் திருமழிசை மண்டலத்தில் அமைந்திருக்கிறது.  
பேருந்து நிலையத்திற்காக தேர்ந்தெடுக்கப்பட்ட 25 ஏக்கர் நிலம், இந்தியாவின் தொல்பொருள் ஆய்வகத்தினால் பாதுகாக்கப்படும் மற்றும் தடைசெய்யப்பட்ட இடத்தின் அருகிலுள்ளது. புதிய பேருந்து நிலையத்திற்கு, 2019 பிப்ரவரி 22 அன்று அன்றைய முதலமைச்சர் எடப்பாடி க. பழனிச்சாமி அடிக்கல் நாட்டினார். முன்மொழியப்பட்ட பேருந்து நிலையம் 394 கோடி செலவில் கட்டப்பட்டது. இந்த திட்டத்திற்கான வடிவமைப்பு மற்றும் பொறியியல் ஆலோசனை நிறுவனம், சி.ஆர் நாராயண ராவ் (கன்சல்டன்ஸ்) பிரைவேட் லிமிடெட் ஆகும்.
# குத்தம்பாக்கம் புறநகர் பேருந்து நிலையம்

## வசதிகள்

தமிழ்நாடு வீட்டுவசதி மற்றும் நகர்ப்புற வளர்ச்சித் துறையின் கீழ் சென்னை பெருநகர் வளர்ச்சிக் குழுமத்தின் சார்பில் ரூ.393.74 கோடி செலவில் திருவள்ளூர் மாவட்டம் குத்தம்பாக்கத்தில் 29.5 ஏக்கர் பரப்பளவில் இம்முனையம் அமைக்கப்பட்டு வருகிறது. இப்பேருந்து முனையம் 6.4 இலட்சம்சதுரஅடி பரப்பளவில் 2 தரைகீழ்தளங்கள், தரைதளம் மற்றும் முதல்தளத்துடன் ஐவிரல் அமைப்பில் அமைக்கப்பட்டுள்ளது. சென்னை மற்றும் புறநகர் பகுதிகளுக்குச் செல்லும் 3,500 மாநகர பேருந்துகள் வந்து செல்ல, மேற்கூரையுடன் கூடிய நடைமேடைகள் அமைக்கப்பட்டுள்ளன. ஒரே நேரத்தில் 130 அரசுபேருந்துகள், 85 தனியார் பேருந்துகளை நிறுத்த முடியும் அளவிலும் 3.99 ஏக்கர் பரப்பளவில் 300 பேருந்துகள் துணை உறைவிட நிறுத்தமிடம், 1.99 ஏக்கர் பரப்பளவில் 275 தானுந்துகள், 3582 இரு சக்கர வாகன நிறுத்தம் என 28.25 ஏக்கர்பரப்பளவில் வாகன நிறுத்துமிடம்,கடைகள், உணவகங்கள் உள்ளிட்டவைவைகளும் அமைக்கப்பட்டுள்ளன.
- மாற்றுத்திறனாளிகளுக்கு குறைந்தளவு உயரம் கொண்ட பயணச்சீட்டு பெறுமிடங்கள், தொடு உணர் தரைப்பகுதி, மின்கலன் மூலம் இயக்கப்படும் கார்கள், சக்கர நாற்காலிகள் மற்றும் தனி கழிவறைகள்
- தாய்மார்கள், குழந்தைகளுக்கு பாலூட்டிட அறைகள்,
- தரை தளத்தில் 53 கடைகள் மற்றும் 2 உணவகங்கள், துரித உணவு மையம்
- முதல் தளத்தில் 47 கடைகள் மற்றும் 2 உணவகங்கள், துரித உணவு மையம், ஏடிஎம் வசதி, தனி மருத்துவமனை
- இலவச மருத்துவ மையம், போக்குவரத்து அலுவலகம், நேரக் குறிப்பாளர் அலுவலகம்
- ஆண்கள், பெண்கள், மற்றும் திருநங்கைகளுக்கான கழிவறைகள்
- குடிநீர் வசதி, மின்விசிறிகள், இருக்கைகள், சூழல் வரைபடங்கள் வசதியுடன் பேருந்து நிறுத்துமிட அமைப்பு
- பயணிகளுக்காக 100 ஆண்கள், 40 பெண்கள் மற்றும் 340 ஓட்டுநர்களுக்கான படுக்கை வசதி கொண்ட ஓய்வறைகள்
- 2 நகரும் படிக்கட்டுக்கள், பயணிகளுக்கான 8 மின்தூக்கிகள் மற்றும் 2 சரக்குகளை ஏற்றி இறக்குவதற்கான மின்தூக்கிகள்
- இரண்டு அடித்தளங்களில் 2,769 இரு சக்கர வாகனங்கள் மற்றும் 324 இலகு ரக வாகன நிறுத்தும் வசதிகள்
- 2000 கேவிஏ மின் மாற்றிகள் மற்றும் மின் ஆக்கிகளுடன் கூடிய துணை மின் நிலையம் மற்றும் இதர மின் கட்டமைப்பு வசதிகள்
- 9 கழிவறை தொகுதிகளை தூய்மையாக்கவும், செடிகளுக்கு நீர் பாய்ச்சவும் சுத்திகரிக்கப்பட்டு மீண்டும் பயன்படுத்தக்கூடிய வகையில் நாளொன்றுக்கு 650 கி.லி. கொள்ளளவுள்ள கழிவுநீர் சுத்திகரிப்பு நிலையம்
- குடிநீர் வசதிக்காக தமிழ்நாடு குடிநீர் வடிகால் வாரியம் மூலம் நாளொன்றுக்கு 0.5 மில்லியன் லிட்டருடன் கூடுதலாக நிலத்தடி நீரை சுத்திகரிக்கும், 300 கிலோ லிட்டர் கொள்ளளவுள்ள எதிர் சவ்வூடுபரவல் முறையிலான நீர் சுத்திகரிப்பு நிலையம்
- பணிமனை/பராமரிப்பிடங்கள் மற்றும் எரிபொருள் நிரப்பும் நிலையங்கள், மூத்த குடிமக்கள், நோயாளிகள் மற்றும் மாற்றுத் திறனாளிகளின் பயன்பாட்டிற்காக 5 மின்கல ஊர்தி வசதி
- முனையத்தின் முகப்பில் 6 ஏக்கர் பரப்பளவில் நீரூற்றுகளுடைய நடைபாதைகள் கொண்ட பூங்கா,
- முனையத்தின் முகப்பில் ஆட்டோ, டாக்ஸி நிறுத்தத்திற்கு தனியாக இடம்
- நீர் வழங்கல், மின்சாரம் மற்றும் தீயணைப்பு, அடித்தள காற்றோட்டம் ஆகியவற்றோடு
- முக அடையாளம் காட்டும் கேமராக்கள் போன்றவற்றின் ஒருங்கிணைந்த செயல்பாடுகளைக் கண்காணிப்பதற்காக ஒருங்கிணைந்த கட்டிட மேலாண்மை அமைப்புமுறை வசதி போன்ற பயணிகளுக்கும், ஓட்டுனர்களுக்கும், வாகனங்களுக்கும் தேவையான அனைத்து வசதிகளும் செய்யப்பட்டுள்ளன.
# அடித்தள பூக்கும் தாவரம்

**அடித்தள பூக்கும் தாவரம்** (தாவர வகைப்பாட்டியல் : basal angiosperms) என்பது இருபெரும் பூக்கும் தாவரப்பிரிவுகளில் ஒன்றாகும். மற்றொன்று, இடை பூக்கும் தாவரம் ஆகும். அடித்தள பூக்கும் தாவரம், பெரும்பாலான பூக்கும் தாவரப் பரம்பரையிலிருந்து வேறுபட்டுள்ளது. எனவே, இவை, **அனிட்டா தரம்** (*ANITA)* என்று அழைக்கப்படுகின்றன. இது *அம்போரெல்லா* (நியூ கலிடோனியாவின் புதர் வகை), நிம்ஃபீல்ஸ் (நீர் அல்லிகளும், வேறு சில நீர்வாழ் தாவரங்களும்), ஆசுட்ரோபைலியேல்சு (மர நறுமண தாவரங்கள், சோம்பு<small>(star anise)</small>) ஆகியவற்றினை உள்ளடக்கியுள்ளது.  
நூறாயிரக்கணக்கான மெய்இருவித்திலி, ஒருவித்திலை, மாக்னோலிட்களுடன்(magnoliids) ஒப்பிடும்போது, இவ்வகைத் தாவரங்கள் சில நூறு இனங்கள் மட்டுமே உள்ளன. இடை பூக்கும் தாவரம் உள்ளடக்கிய ஐந்து குழுக்கள், ஒன்றுக்கொன்று வேறுபடுவதற்கு முன்பு, அவைகள் இம்முன்னோடி பூக்குந்தாவரப் பரம்பரையிலிருந்து பிரிந்துள்ளன.
# அடித்தள பூக்கும் தாவரம்

## தாவரத் தொகுதிமரபு

*அம்போரெல்லா*, நிம்ஃபீல்சு, ஆசுட்ரோபைலியேல்சு என்பன வரிசையில், மற்ற அனைத்து பூக்குந்தாவரங்களுக்கு அடிப்படையாக அமைந்துள்ளன.
# சிகார்

**சிகார்** ( Shigar) என்பது இதே பெயரிலுள்ள சிகார் மாவட்டத்தின் தலைமையகமும் மற்றும் வடக்கு பாக்கித்தானில் உள்ள கில்கிட்-பால்டிஸ்தானின் பல்திஸ்தான் பிரிவில் உள்ள வட்டமும் ஆகும். இது பிராந்தியத்தின் மிகவும் தொலைதூரப் பகுதியில் சிகார் ஆற்றின் கரையில் அமைந்துள்ளது. சுற்றுலாப் பயணிகள் மற்றும் மலையேற்றம் செய்பவர்களுக்கு இது ஒரு பிரபலமான தளம். மேலும், இது பல்வேறு சமூகங்களுடன் தொடர்புடைய கட்டடக்கலை முக்கியத்துவம் வாய்ந்த பல வரலாற்று கட்டிடங்களைக் கொண்டுள்ளது.  
இந்த நகரத்தில் கிட்டத்தட்ட திபெத்திய வம்சாவளியைச் சேர்ந்த பால்டி மக்கள் மட்டுமே வசிக்கின்றனர். ஏறக்குறைய 65% மக்கள் சியா இசுலாம் பிரிவைச் சேர்ந்தவர்கள். 26% பேர் நூர்பக்சி பிரிவைச் சேர்ந்தவர்கள். மீதமுள்ளவர்கள் சன்னி இசுலாம் பிரிவைச் சேர்ந்தவர்கள். சிகார் பள்ளத்தாக்கு வழியாக, காரகோரம் மலைத்தொடரை அடையலாம். இதில் கே-2 கொடுமுடி உட்பட ஐந்து எண்ணாயிரம் மீட்டரை மீறும் மலைகள் உள்ளன.
# சிகார்

## வரலாறு

பாரம்பரியத்தின் படி, சூபித் துறவி சையத் அலி அம்தானி 14 ஆம் நூற்றாண்டின் பிற்பகுதியில் சிகாருக்கு வந்து உள்ளூர் மக்களை இசுலாத்திற்கு மாற்றினார். இன்றுவரை, இப்பகுதியில் பள்ளிவாசல்கள் மற்றும் மதப் பள்ளிகள் உள்ளன.
# சிகார்

## சுற்றுலா அம்சங்கள்

நகரத்தில் உள்ள பிரபலமான சுற்றுலா இடங்கள்:  
- சிகார் கோட்டை
- அம்புரிக் பள்ளிவாசல்
- கான்கா -இ-முஅல்லா சிகார்
# சிகார்

## காலநிலை

சிகார் குளிர்ந்த பாலைவன காலநிலையைக் கொண்டுள்ளது ( கோப்பன் ).
# நீலாம்பூர்

**நீலாம்பூர்** என்பது இந்தியாவில் தமிழ்நாடு மாநிலத்தின் கோயம்புத்தூர் மாவட்டத்திலுள்ள ஒரு புறநகர்ப் பகுதியாகும்.
# நீலாம்பூர்

## அமைவிடம்

கடல் மட்டத்திலிருந்து சுமார் உயரத்தில், என்ற புவியியல் ஆள்கூறுகள் கொண்டு, நீலாம்பூர் பகுதி அமைந்துள்ளது.
# நீலாம்பூர்

## கல்வி

பூ. சா. கோ. தொழில்நுட்பம் மற்றும் பயன்பாட்டு ஆராய்ச்சி கல்வி நிறுவனம் மற்றும் கதிர் பொறியியல் கல்லூரி ஆகிய தனியார் கல்வி நிறுவனங்கள் நீலாம்பூர் பகுதியில் அமையப் பெற்றுள்ளன.
# நீலாம்பூர்

## சமயம்

நீலாம்பூர் பகுதியில் அமையப் பெற்றுள்ள
வருண பகவான் கோயில் மாரியம்மன் கோயில்
வேடசாமி கோயில் ஆகியவை தமிழ்நாடு அரசின் இந்து சமய அறநிலையத் துறை கட்டுப்பாட்டின் பராமரிப்பில் இயங்கி வருகின்றன.
# மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம்

**மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம்** (*Central Institute of Petrochemicals Engineering & Technology*) இந்தியாவின் அரியானா மாநிலம் சோனிபத்து மாவட்டத்திலுள்ள முர்தால் கிராமத்தில் அமைந்துள்ளது. ஒரு பொதுத்துறை பொறியியல் நிறுவனமான இது முன்னதாக முர்தால் மத்திய நெகிழிப் பொறியியல் மற்றும் தொழில்நுட்ப நிறுவனம் என்ற பெயரால் அறியப்பட்டது. அரியானா மாநில முதல்வர் முதல்வர் மனோகர் லால் கட்டாரால் 2017 ஆம் ஆண்டில் இந்நிறுவனம் நிறுவப்பட்டு திறந்து வைக்கப்பட்டடது. மத்திய பெட்ரோ வேதிப்பொருள்கள் பொறியியல் & தொழில்நுட்ப நிறுவனம் தீன்பந்து சோட்டு ராம் அறிவியல் மற்றும் தொழில்நுட்ப பல்கலைக்கழக வளாகத்தில் 10 ஏக்கர் நிலப்பரப்பில் பரவியுள்ளது.
# ஏரிதெசு இலாரன்சியே

<div>Rchb.f.</div>
|-
|}  
**ஏரிதெசு இலாரன்சியே** (தாவர வகைப்பாட்டியல்: *Aerides lawrenceae*) என்பது ஆர்கிடேசி குடும்பத்தில் உள்ள ஒரு வகை தாவர இனமாகும் . இது பிலிப்பைன்சுக்கு மட்டுமே சொந்தமானது . அதன் இயற்கை வாழ்விடம் துணை வெப்பமண்டல அல்லது வெப்பமண்டல ஈரமான தாழ்நிலக் காடுகள் ஆகும். இது வாழ்விட இழப்பு, அதிக திரட்டல் ஆகியவற்றால் அருகிய இனமாக மாறியுள்ளது.
# ஏரிதெசு இலாரன்சியே

## வளரியல்பு

மிந்தனாவோ, செபு தீவுகளில் குறைந்த உயரத்தில் பொலிவாக ஒளிரும் சூழலில் வளரும், *ஏரிதெசு இலாரென்சியே* 5 வயது வரையிலான வலுவான இனமாகும்.&nbsp;அடி (1.5 மீட்டர்) உயரம். இது சில நேரங்களில் ஊசலாடுகிறது. மஞ்சரியில் 30 நறுமணம் மிக்க மலர்கள் உள்ளன, ஒவ்வொன்றும் சுமார் 4&nbsp;குறுக்கே செ.மீ. குறுக்களவு கொண்டது. இது இலையுதிர் காலத்தில் பூக்கும்.
# சுனில் குமார் (கபடி)

**சுனில் குமார்** (*Sunil Kumar (kabaddi*)) ஓர் இந்திய தொழில்முறை கபடி வீரர் ஆவார், 1997 ஆம் ஆண்டு மே மாதம் 12 ஆம் தேதியன்று இவர் பிறந்தார். அவர் புரோ கபடி கூட்டிணைவுப் போட்டிகளில் (பிகேஎல்) பாதுகாப்பு வீரராக விளையாடுகிறார். 2015 மற்றும் 2016 ஆம் ஆண்டுகளில் இளையோர் தேசிய போட்டிகளை வென்ற பிறகு, பிகேஎல் பருவத்திற்காக 2023 ஆம் ஆண்டில் சுனில் குமார் 2022 ஆம் ஆண்டிற்கான ஆசிய விளையாட்டுப் போட்டிகளில் இந்தியாவுக்காக போட்டியிட்டார்; இறுதிப் போட்டியில் ஈரானை 33-29 என்ற கணக்கில் சர்ச்சைக்குரிய வகையில் தோற்கடித்து தங்கம் வென்றது.  
1997 ஆம் ஆண்டு மே மாதம் 12 ஆம் தேதியன்று சுனில் குமார் பிறந்தார் இவர் அரியானாவின் சோனிபத்து மாவட்டத்தில் உள்ள பைன்சுவால் கலன் கிராமத்தில் ஒரு விவசாயி குடும்பத்தைச் சேர்ந்தவர் என்று அறியப்படுகிறார். பர்வேசு பைன்சுவால் உட்பட இவரது உறவினர்கள் பலர் கபடி விளையாடினர். இவர்களால் ஈர்க்கப்பட்டு, 11 வயதில் சுனில் குமார் கபடி விளையாட்டில் இறங்கினார். பல்கலைக்கழக விளையாட்டுகளில் சிறப்பாக செயல்பட்டார் பயிற்சியாளர் செய்விர் சர்மாவால் அடையாளம் காணப்பட்டார், பின்னர் அகமதாபாத்தில் உள்ள இந்திய விளையாட்டு ஆணையத்தின் பயிற்சி மையத்தில் சேர்ந்தார்.
# மார்டன் சான்சன்

**மார்டன் எவர்ட் ரெய்னூட் செரார்ட் நிக்கோலாசு சான்சன்** (*Maarten Evert Reinoud Gerard Nicolaas Jansen*) இடச்சு கல்வியாளர் மற்றும் இடைஅமெரிக்கன் தொல்லியல் மற்றும் வரலாற்று பேராசிரியர் ஆவார். இவர் 1952 ஆம் ஆண்டில் அக்டோபர் மாதம் 4 ஆம் தேதியன்று சீசுட்டில் பிறந்தார். 2007 ஆம் ஆண்டு நிலவரப்படி, சான்சன் நெதர்லாந்து நாட்டின் லைடன் பல்கலைக்கழகத்தில் தொல்பொருள் பீடத்தின் டீன் பதவியை வகித்தார். சான்சன்,கொலம்பியனுக்கு முந்தைய மெசோ அமெரிக்கன் ஆய்வுகளில் சர்வதேச அளவில் புகழ்பெற்ற நபராக உள்ளார். மத்திய-தெற்கு மெக்சிக்கோவின் ஓக்சாகன் பகுதியிலிருந்து மிக்சுடெக் நாகரிகத்தின் கலாச்சாரம், வரலாறு மற்றும் கையெழுத்துப் பிரதிகள் தொடர்பான நிபுணத்துவத்தின் குறிப்பிட்ட துறைகளில் இவர் பங்களித்துள்ளார் .
# தேன்கொடி பறவை

**தேன்கொடிகள்** (Honeycreeper), அமெரிக்க ஐக்கிய நாட்டின் ஹவாய் தீவுகளின் மிகவும் தனித்துவமான பறவைகள் ஆகும். தேன் கொடி பறவை இனங்கள் நடு அமெரிக்காவின் மெக்சிகோ முதல் தென் அமெரிக்காவின் பிரேசில் வரையிலான பகுதிகளிள் காணப்படுகிறது.
தேன்கொடி பறவைக இனங்கள் கால், அலகு மற்றும் இறகு நிறங்களில் வேறுபடுகிறது. இப்பறவைகள் சிவப்பு, பச்சை, மஞ்சள் மற்றும் நீலம் போன்ற நிறங்களில் காணப்படும். சிலவற்றில் கிளி போன்ற மூக்குகள் உள்ளது இதன் காரணமாக, அவை விதைகளை உடைத்து சாப்பிடுகிறது.. பெரும்பாலான தேன்கொடிகள் நீண்ட வளைந்த அலகுகளின் உதவியால் பூக்களில் இருந்து தேனை அருந்துகிறது..
# தேன்கொடி பறவை

## வகைப்பாட்டியல்

*சயனெர்பெசு* பேரினமானது 1899ஆம் ஆண்டு அமெரிக்க பறவையியல் வல்லுனரான ஹாரி சி. ஓபர்ஹோல்சரால் அறிமுகப்படுத்தப்பட்டது. இது சிவப்பு-கால் தேன் கொடியை மாதிரி இனமாகக் கொண்டுள்ளது. இந்த பெயர் பண்டைய கிரேக்க குவானோஸ் அதாவது "அடர் நீலம்" மற்றும் ஹெர்பெஸ் என்றால் "பழம்பூ" என்று ஒருங்கிணைத்து ஏற்படுத்தப்பட்டது.  
தேன்கொடி பறவைகள் பேரினத்தில் 4 சிற்றினங்கள் காணப்படுகிறது.  
| படம் | விலங்கியல் பெயர் | பொதுப் பெயர் | பரவல் |
| --- | --- | --- | --- |
| *சயனெர்பெசு னிடிடசு* | குட்டை அலகு தேன்கொடி | பொலிவியா, பிரேசில், கொலம்பியா ஈக்வடார், பெரு, சுரிநாம் மற்றும் வெனிசுலா |  |
| *சயனெர்பெசு லுசிடசு* | பச்சை நிற தேன்கொடி | மெக்சிகோ முதல் பனாமா வரை மற்றும் வடமேற்கு கொலம்பியா |  |
| *சயனெர்பெசு கேருலெயசு* | ஊதா தேன்கொடி | கொலம்பியா, தெற்கு வெனிசுலா முதல் பிரேசில் வரை மற்றும் டிரினிடாட் |  |
| *சயனெர்பெசு சையனெசு* | செங்கால் தேன்கொடி | தெற்கு மெக்சிகோ முதல் பெரு வரை மற்றும் நடு பிரேசில், டிரினிடாட், டோபாகோ மற்றும் கியூபா |  |
# தேன்கொடி பறவை

## முட்டைகள்

பல்வேறு தேன் கொடி இனங்கள் பற்றிய நம்பிக்கை, அவற்றில் சில கருப்பு முட்டைகளை இடுகிறது. என கருதப்பட்டது. ஆனால் 1940களில் சயனெர்பெசின் உறுப்பினர்கள், தேன்கொடிகள் கருப்பு முட்டைகளை இடுவதில்லை என்று நிறுவினர்.[7]
# தேன்கொடி பறவை

## வகைபிரித்தல் மற்றும் இனங்கள் பட்டியல்

தேன்கொடிகள் இனமானது 1899ம் ஆண்டில் அமெரிக்க பறவையியல் வல்லுனரான ஹாரி சி. ஓபர்ஹோல்சரால் அறிமுகப்படுத்தப்பட்டது. இது செங்கால் தேன் கொடியை வகை இனமாகக் கொண்டுள்ளது.
# திருச்சி சாலை, கோயம்புத்தூர்

**திருச்சி சாலை** என்பது இந்தியாவின் கோயம்புத்தூரில் உள்ள ஒரு சாலை ஆகும். இந்த சாலையானது சிங்காநல்லூர் பேருந்து நிலையம் மற்றும் சூலூர் விமான படை தளம் மற்றும் கோயம்புத்தூர் பெருநகரப் பகுதியுடன் கிழக்கு மற்றும் தென்கிழக்கு புறநகர் பகுதிகளை இணைக்கிறது. இந்தச் சாலை, அவிநாசி சாலையுடன் சேர்ந்து இந்த சாலைகளின் கிழக்கு மற்றும் மேற்குப் பக்கங்களில் கோயம்புத்தூர் நகரின் வளர்ச்சியை காட்டுவதாக உள்ளது. கோயம்புத்தூரில் போக்குவரத்து நெரிசல் குறைவாக உள்ள பெரிய சாலைகளில் ஒன்றாக இது கருதப்படுகிறது.
# திருச்சி சாலை, கோயம்புத்தூர்

## விளக்கம்

இந்தச் சாலையின் மேற்கு முனையில் கோயம்புத்தூர் சந்திப்பு தொடருந்து நிலையம் அமைந்துள்ளது. திருச்சி சாலையானது பல்லடம், தாராபுரம், கரூர், மதுரை போன்ற தமிழகத்தின் தெற்கு மற்றும் கிழக்குப் பகுதிகளிலிருந்து சாலை வழியாக நகருக்குள் நுழையும் முக்கிய நுழைவாயிலாகும். இந்த சாலை நே. நெ 81 (கோயம்புத்தூர் - சிதம்பரம் நெடுஞ்சாலை) சாலையின் ஒரு பகுதியாகும். இது இந்திய தேசிய நெடுஞ்சாலை ஆணையத்தால் பராமரிக்கப்படுகிறது. இந்தச் சாலையானது நகரின் குறுக்காக 23-கிமீ தூரம் செல்கிறது. திருச்சி சாலையானது கோபாலபுரத்தில் உள்ள கோயம்புத்தூர் மருத்துவக் கல்லூரி மருத்துவமனை அருகே தொடங்கி, சிங்காநல்லூர், ராமநாதபுரம், ஒண்டிப்புதூர், சிந்தாமணிப்புதூர், சூலூர் மற்றும் கடைசியாக காரணம்பேட்டை வழியாகச் செல்கிறது.
# திருச்சி சாலை, கோயம்புத்தூர்

## சீரமைப்பு

சிந்தாமணிபுதூர் எல் அண்ட் டி புறவழிச்சாலை சந்திப்பு மற்றும் பாப்பம்பட்டி பிரிவுக்கு இடையே தவிர பெரும்பாலான பகுதிகளில் இந்த சாலை நான்கு வழிச்சாலையாக உள்ளது.
# திருச்சி சாலை, கோயம்புத்தூர்

## மேம்பாலங்கள்

திருச்சி சாலையில், இருகூர்-போதனூர் தொடருந்து பாதை குறுக்கிடும் பகுதியில் 2007 இல் ஒண்டிப்புதூர் மேம்பாலம் திறக்கப்பட்டது ராமநாதபுரம் மற்றும் சுங்கம் சந்திப்புகளை தவிர்க்க திருச்சி சாலை மேம்பாலம் கட்டப்பட்டு வருகிறது. போக்குவரத்து நெரிசலைக் குறைக்கும் வகையில், சிங்காநல்லூரில் போக்குவரத்து நெரிசல் அதிகம் உள்ள இடத்தில் நான்கு வழி மேம்பாலம் அமைக்க திட்டம் முன்மொழியப்பட்டுள்ளது.
# திருச்சி சாலை, கோயம்புத்தூர்

## பேருந்து முனையங்கள்

சிங்காநல்லூர் பேருந்து நிலையம் இச்சாலையை ஒட்டி அமைந்துள்ளது. சூலூர் பேருந்து நிலையம், ஒரு புறநகர் பேருந்து முனையமாகும். திருவிழா நெரிசலைக் கையாள நகரின் தற்காலிக பேருந்து முனையமாகக் கையாளப்படுகிறது. அது இச் சாலையில் அமைந்துள்ளது..
# திருச்சி சாலை, கோயம்புத்தூர்

## விமானப்படை நிலையம்

- சூலூர் விமானப்படை நிலையம், கோயம்புத்தூர்
# வின்சென்ட் மெகாவ்

**சான் வின்சென்ட் சுடான்லி மெகாவ்** (*John Vincent Stanley Megaw*), பிரிட்டிசு-பிறந்த ஆத்திரேலிய தொல்பொருள் ஆராய்ச்சியாளர் ஆவார். இவர் 1934 ஆம் ஆண்டு பிறந்தார். தொல்பொருள் மற்றும் கலை மற்றும் இசைக்கருவிகளின் மானுடவியல் மற்றும் ஆத்திரேலிய முன் தொடர்பு மற்றும் வரலாற்று தொல்பொருள் ஆகியவற்றில் கவனம் செலுத்துகிறார். இவர் ஆரம்பகால செல்டிக் கலை மற்றும் சமகால ஆத்திரேலிய பூர்வீகக் கலைகளில் நிபுணத்துவம் பெற்றவர் ஆவார்.  
மெகாவ் பல்கலைக்கழக கல்லூரிப் பள்ளி, காம்ப்சுடெட் மற்றும் எடின்பரோ பல்கலைக்கழகத்தில் கல்வி பயின்றார். மேலும் ஐரோப்பாவின் பல முக்கிய தளங்களிலும் ஆத்திரேலியாவின் தெற்கு சிட்னி பிராந்தியத்தில் முன்னோடி பணிகளிலும் பணியாற்றினார். இவர் தனது மனைவி **ரூத் மெகாவுடன்** ஐரோப்பிய ரோமானியர்களுக்கு முந்தைய இரும்புக் காலத்தின் கலையில் விரிவான ஆராய்ச்சியை மேற்கொண்டார். இவர்கள் ஒன்றாக பல வெளியீடுகளை எழுதினார்கள். 1961 ஆம் ஆண்டில், தேம்சு அண்ட் கட்சனில் ஆசிரியராகப் பணிபுரிந்த பிறகு, சிட்னி பல்கலைக்கழகத்தில் விரிவுரையாளராக பதவியை ஏற்றார். அதைத் தொடர்ந்து ஐரோப்பிய இரும்பு வயது தொல்லியல் துறையில் மூத்த விரிவுரையாளராகவும் இருந்தார். 1971 ஆம் ஆண்டு முதல் 1982 ஆம் ஆண்டு வரை லீசெசுடர் பல்கலைக்கழகத்தில் தொல்லியல் துறைத் தலைவராகவும் துறைத் தலைவராகவும் இருந்தார்.  
அடிலெய்டில் உள்ள பிளிண்டர்சு பல்கலைக்கழகத்தில் இவரது முதல் நியமனம் 1979 ஆம் ஆண்டில் தொடர்ந்தது. 1995 ஆம் ஆண்டில் பிளிண்டர்சில் காட்சிக் கலை மற்றும் தொல்லியல் பேராசிரியராக நியமிக்கப்பட்டார். 2003 ஆம் ஆண்டில் ஓய்வு பெற்றார்.  
இவரது மற்ற நியமனங்களில் எடின்பர்க் பல்கலைக்கழகத்தில் வருகைப் பேராசிரியராகவும், கிளாசுகோ பல்கலைக்கழகத்தில் தொல்லியல் துறையின் மூத்த கெளரவ ஆராய்ச்சி உறுப்பினராகவும் (1998 முதல் அவரது மனைவியுடன்) உள்ளார்.  
இவர் 1985 ஆம் ஆண்டு ஆத்திரேலிய மனிதநேய அகாடமிக்கு தேர்ந்தெடுக்கப்பட்டார். 2004 ஆம் ஆண்டில் ஆர்டர் ஆப் ஆத்திரேலியாவின் உறுப்பினரானார்.
# வின்சென்ட் மெகாவ்

## வெளியீடுகள்

- மெகாவ், ரூத் மற்றும் வின்சென்ட், *செல்டிக் கலை*, 1989, தேம்சு மற்றும் கட்சன்,
# கிளாட் பிரடெரிக் அர்மன்ட் செபர்

**கிளாட் பிரடெரிக்-அர்மன்ட் செபர்** (*Claude Frédéric-Armand Schaeffer*) பிரெஞ்சு நாட்டினைச் சேர்ந்த தொல்பொருள் ஆராய்ச்சியாளர் ஆவார்.  
இவர் 1898 ஆம் ஆண்டு மார்ச் மாதம் 6 ஆம் தேதியன்று சிட்ராசுபேர்க்கில் பிறந்தார். 1982 ஆம் ஆண்டு ஆகத்து மாதம் 25 ஆம் தேதியன்று இறந்தார். இவர் பிரெஞ்சு அகழ்வாராய்ச்சிக் குழுவை வழிநடத்தினார். இக்குழு உகாரித்து என்ற இடத்தில் வேலை செய்யத் தொடங்கியது. 1929 ஆம் ஆண்டு, உகாரித்து மத நூல்களை வெளிக்கொணர வழிவகுத்தார்.  
இரண்டாம் உலகப் போருக்குப் பிறகு இவர் என்கோமியின் பிற்பகுதியில் உள்ள வெண்கல வயது தளத்தை அகழ்வாராய்ச்சி செய்யத் தொடங்கினார்.  
இவர் வரலாற்றுக்கு முந்தைய மற்றும் காலோ-ரோமன் அருங்காட்சியகம், சிட்ராசுபர்க் (1924-1933) மற்றும் தேசிய தொல்பொருட்கள் அருங்காட்சியகம், செயிண்ட்-செர்மைன்-என்-லே (1933-1956) ஆகியவற்றிற்குக் கண்காணிப்பாளராக இருந்தார். சேபர் பேரழிவின் ஆதரவாளராக இருந்தார். குறைந்தபட்சம் ஐந்து சந்தர்ப்பங்களில் பேரழிவு நிகழ்வுகள் (பூகம்பங்கள் போன்றவை) வெண்கல வயது நாகரிகங்களை அழித்ததாக இவர் வாதிட்டார்.
# கிளாட் பிரடெரிக் அர்மன்ட் செபர்

## தேர்ந்தெடுக்கப்பட்ட வெளியீடுகள்

- *ராசு சம்ரா-உகாரிட்டின் கியூனிபார்ம் உரைகள்* (1939)
- *மேற்கு ஆசியாவின் ஒப்பீட்டு அடுக்கு மற்றும் காலவரிசை* (1948)
- என்கோமியின் (சைப்ரசு) மைசீனியன் உறை பற்றிய குறிப்பு (1948)
# அபா சக்சேனா

**அபா சக்சேனா** (Abha Saxena) ஒரு உயிரியல் நெறியாளர் மற்றும் உலகளாவிய சுகாதார நிபுணர். இவர் மயக்க மருந்து நிபுணராகப் பயிற்சி பெற்றார், மேலும் 2001-ஆம் ஆண்டில் உலக சுகாதார நிறுவனத்திற்குச் செல்வதற்கு முன்பு பல ஆண்டுகள் மருத்துவப் பயிற்சி பெற்றார். அங்கு அவர் உயிரிய அறநெறியியல் தொடர்பான பணிகளில் பெரிதும் ஈடுபட்டார். உலக சுகாதார நிறுவனத்தின் ஆராய்ச்சி நெறிமுறைகள் குழு மற்றும் உலகளாவிய சுகாதார அறநெறிக் குழுவை (Global Health Ethics Team) ஒருங்கிணைத்தார். 2018 ஆம் ஆண்டு முதல், சக்சேனா ஜெனீவா பல்கலைக்கழகத்தில் வருகை தரும் பேராசிரியராகவும், ஐஎன்சிஎல்இஎன் (INCLEN) டிரஸ்ட் இன்டர்நேஷனலில் மூத்த உயிரிய அறநெறியியல் ஆலோசகராகவும் இருந்து வருகிறார்.
# அபா சக்சேனா

## கல்வி

சக்சேனா தனது இளங்கலை பட்டப்படிப்பு, இளநிலை மருத்துவம் மற்றும் அறுவையியல் (MBBS) மற்றும் முதுகலை மருந்தியல் ஆகியவற்றை புது தில்லியில் உள்ள அகில இந்திய மருத்துவ அறிவியல் நிறுவனத்தில் முடித்தார். அங்கு அவர் மயக்க மருந்து நிபுணராக பயிற்சி பெற்றார்.
# அபா சக்சேனா

## தொழில் வாழ்க்கை

சக்சேனா 1986 முதல் 1999 வரை புது தில்லியில் உள்ள அகில இந்திய மருத்துவ அறிவியல் கழகத்தின் பீடத்தில் உறுப்பினராக இருந்தார். அந்த நேரத்தில் அவர் மயக்கவியல் மற்றும் நோய்த்தடுப்பு சிகிச்சையியல் ஆகிய பிரிவுகளைக் கற்பித்தலிலும் ஆராய்ச்சியிலும் ஈடுபட்டார். இருபது ஆண்டுகளாக அவர் இந்தியாவில் மருத்துவமனை மற்றும் சமூகம் சார்ந்த ஆராய்ச்சிகளில் தீவிரமாக பணியாற்றினார்.  
2001-ஆம் ஆண்டில், சுவிட்சர்லாந்தின் ஜெனீவாவில் உலக சுகாதார அமைப்பில் சேர்ந்தார். அங்கு, அவர் 2002 முதல் 2018 வரை உலக சுகாதார நிறுவன ஆராய்ச்சி நெறிமுறைகள் மறுஆய்வுக் குழுவையும், 2013 முதல் 2018 வரை உலகளாவிய சுகாதார நெறிமுறைக் குழுவையும் நிர்வகித்தார். மே 2018 இல், சக்சேனா உலக சுகாதார அமைப்பிலிருந்து வெளியேறி, இப்போது ஜெனீவா பல்கலைக்கழகத்தில் வருகைப் பேராசிரியராகவும், ஐஎன்சிஎல்இஎன் (INCLEN) டிரஸ்ட் இன்டர்நேஷனல் நிறுவன மூத்த உயிரிய அறநெறியியல் ஆலோசகராகவும் உள்ளார்.
# அமைதிபுரம்

<templatestyles src="Module:Infobox/styles.css"></templatestyles>
**அமைதிபுரம்** என்பது இலங்கையில் வட மாகாணத்தின் முல்லைத்தீவு மாவட்டத்தில் அமைந்துள்ள ஒரு கிராமம் ஆகும். இது துணுக்காய் பிரதேச செயலாளர் பிரிவில் அமைந்துள்ளது. இது கிளிநொச்சிக்குத் தென்மேற்கே சுமார் 18 கிலோமீட்டர் தூரத்தில் அமைந்துள்ளது.
# அமைதிபுரம்

## பாடசாலைகள்

அமைதிபுரம் தமிழ் வித்தியாலயம்
# கெய்ட்லின் இ. பக்கு

**கெய்ட்லின் இ. பக்கு** (*Caitlin E. Buck*) பிரிட்டிசு தொல்பொருள் ஆராய்ச்சியாளர் மற்றும் புள்ளியியல் நிபுணர் ஆவார். இவர் 1964 ஆம் ஆண்டு பிறந்தார். தொல்லியல் துறையில் பேய்சியன் புள்ளிவிவரங்களைப் பயன்படுத்துவதில் நிபுணத்துவம் பெற்றவர் ஆவார். மேலும் கதிரியக்கக் கரிமக் காலக்கணிப்பில் பணியாற்றியதற்காக அறியப்பட்டவர் ஆவார். செஃப்பீல்டு பல்கலைக்கழகத்தில் கணிதம் மற்றும் புள்ளியியல் துறையில் பேராசிரியராக உள்ளார்.
# வில்லியம் மீச்சம்

**வில்லியம் மீச்சம்** (*William Meacham*) (சீனம் : 秦維廉) அமெரிக்க தொல்பொருள் ஆராய்ச்சியாளர் ஆவார். 1970 ஆம் ஆண்டு முதல் ஆங்காங்கில் வசித்து வருகிறார். இவர் தெற்கு சீனாவில் தொல்பொருள் பற்றிய பல புத்தகங்களை எழுதியுள்ளார்.  
1977 ஆம் ஆண்டில், தென் சீனத் தொல்லியல் பற்றிய ஒரு கட்டுரையை *தற்போதைய மானுடவியல்* இதழில் வெளியிட்டார். வட சீனாவின் மத்திய சமவெளியில் இருந்து தெற்கே புதுமைகள் பரவுகின்றன என்ற அப்போதைய பொதுவான ஒருமித்த கருத்தை எதிர்த்தார். இந்த "அணுசக்தி பகுதி கருதுகோள்" குவாங்-சிக் சாங், பண்டைய சீன தொல்லியல் துறையின் முக்கிய டோயனால் ஊக்குவிக்கப்பட்டது. 2000 ஆம் ஆண்டில், தனது சொந்த நினைவு ஆவணம் முன்னுரையில், சாங் ஒப்புக்கொண்டார்: "'பிராந்திய கலாச்சாரங்கள்' என்ற கருத்தில், நான் மிகவும் தாமதமாக வந்தேன். சூடித் ட்ரீசுட்மேன் (1972) மற்றும் வில்லியம் மீச்சம் (1977) இருவரும் இந்தக் கேள்விக்கு முன்னோடிகளாக இருந்தனர். ."  
மீச்சம் 2002 ஆண்டில் புனித உடற்போர்வை மறுசீரமைப்பு பற்றி பல ஆவணங்கள் மற்றும் ஒரு புத்தகம் எழுதியுள்ளார். அங்கு கத்தோலிக்க திருச்சபையின் மறுசீரமைப்பு முறைகளை மீச்சம் கேள்வி எழுப்புகிறார்.  
கென்டக்கியில் உள்ள காப்கின்சுவில்லில் 227 வீரர்களைக் கொண்ட ஒரு கூட்டமைப்பு புதைகுழியைக் கண்டறிய இவர் சமீபத்தில் ஒரு வெற்றிகரமான தேடலை நடத்தினார். . 1861 ஆம் ஆண்டில் காப்கின்சுவில்லில் முகாமிட்டிருந்த இந்த வீரர்களைக் கொன்ற தொற்றுநோய் குறித்து ஆய்வு செய்ததில், மீச்சம் அந்த நேரத்தில் "கருப்பு தட்டம்மை" என்று அழைக்கப்பட்ட நோய் காய்ச்சல் என்று ஒரு கருதுகோளை உருவாக்கினார். மேலும் கருப்பு தட்டம்மை என்ற தலைப்பில் ஒரு நீண்ட கட்டுரையை வெளியிட்டார்.
# அனூரு சட்டமன்றத் தொகுதி

## சட்டமன்ற உறுப்பினர்கள்

| தேர்தல் | வெற்றி பெற்றவர் | கட்சி |  |
| --- | --- | --- | --- |
| 1967 | எச். நாகப்பா | இந்திய தேசிய காங்கிரஸ் |  |
| 1972 | ஆர். ராச்சே கௌடா |  |  |
| 1978 | ஜி. ராஜூ கௌடா | இந்திரா காங்கிரஸ் |  |
| 1983 | கே. பி. சாந்த மூர்த்தி | இந்திய தேசிய காங்கிரஸ் |  |
| 1985 | ஜி. ராஜூ கௌடா | சுயேச்சை |  |
| 1989 | இந்திய தேசிய காங்கிரஸ் |  |  |
| 1994 | எச். நாகப்பா | ஜனதா தளம் |  |
| 1999 | ஜி. ராஜூ கௌடா | இந்திய தேசிய காங்கிரஸ் |  |
| 2004 | கே. எஸ். பரிமளா | மதச்சார்பற்ற ஜனதா தளம் |  |
| 2008 | ஆர். நரேந்திரா | இந்திய தேசிய காங்கிரஸ் |  |
| 2013 |  |  |  |
| 2018 |  |  |  |
| 2023 | எம். ஆர். மஞ்சுநாத் | மதச்சார்பற்ற ஜனதா தளம் | } |
# பிராச்சிசுடெபனசு குபீன்சிசு

**பிராச்சிசுடெபனசு குபீன்சிசு** (*Brachystephanus kupeensis*) என்பது முண்மூலிகைக் குடும்பம் என்ற தாவரக் குடும்பத்திலுள்ள சிற்றினங்களில் இதுவும் ஒன்றாகும். இதன் வாழிடமாக, ஈரமான வெப்பமண்டல தாழ்நிலங்கள் உள்ளன. இது கமரூன் நாட்டின் அகணிய உயிரி ஆகும். இதனை விவரித்த தாவரவியலாளரின் சுருக்கப்பெயர் 'சாம்ல்' ஆவார்.
# சிகார் பள்ளத்தாக்கு

**சிகார் பள்ளத்தாக்கு** (*Shigar Valley* ) என்பது வடக்கு பாக்கித்தானில் உள்ள கில்கிட் பால்டிஸ்தானில் அமைந்துள்ளது. பள்ளத்தாக்கு வழியே சிகார் ஆறு ஓடுகிறது. மேலும், இது சிகார் நகரத்தை மையமாகக் கொண்டுள்ளது. இந்த பள்ளத்தாக்கு ஸ்கர்டுவிலிருந்து அஸ்கோல் வரை சுமார் 170 கிமீ நீண்டு காரகோரத்தின் உயரமான மலைகளுக்கான நுழைவாயிலாகும்.. சிகார் நகரம் பள்ளத்தாக்கின் மிகப்பெரிய குடியேற்றப் பகுதியாக உள்ளது. பள்ளத்தாக்கு ஒரு தொலைதூர மற்றும் பெரும்பாலும் அணுக முடியாத இடமாக இருந்தாலும், பள்ளத்தாக்கில் பல கிராமங்கள் அமைந்துள்ளன. பள்ளத்தாக்கின் கடைசி குடியிருப்பு அஸ்கோல் ஆகும். இது உயரமான மலைகளிலிருந்து வெகு தொலைவில் உள்ளது. சிகார் நகரம் ஸ்கர்டு மாவட்டத்தின் நிர்வாக துணைப் பிரிவாக இருந்தது. அது இப்போது மாவட்டமாக உள்ளது.  
இந்த பள்ளத்தாக்கு சிந்து ஆறுக்கு நீரை வழங்குகிறது. இது ஸ்கர்டு நகருக்கு அருகில் உள்ளது. கடினமான சூழ்நிலைகள் இருந்தபோதிலும், மலையேறுபவர்களுக்கு இது ஒரு பிரபலமான இடமாகும். மேலும், உலகின் மிக உயரமான சிகரங்களில் ஒன்றான கே-2 கொடுமுடி காரகோரம் மலைகளுக்கான நுழைவாயிலாக இருப்பதால், இந்த பள்ளத்தாக்கு சுற்றுலாப் பயணிகளை ஈர்க்கிறது.  
சினா மொழி மற்றும் கோசிரி மொழி பேசும் இரண்டு இனக்குழுக்கள் இங்குள்ளன. உள்ளூர் பால்டி சமூகத்தின் மருத்துவத் தாவரங்களின் பயன்பாடு இனவியல் ஆய்வில் ஆய்வு செய்யப்பட்டுள்ளது.
# சிகார் ஆறு

**சிகார் ஆறு** (*Shigar River*) வடக்கு பாக்கித்தானின் பல்திஸ்தான் மலைப்பகுதியில் அமைந்துள்ளது. சிகார் ஆறு பால்டோரோ பனிப்பாறை மற்றும் பியாபோ பனிப்பாறை ஆகியவற்றின் உருகிய நீரில் இருந்து உருவாகிறது. இது சிகார் பள்ளத்தாக்கு வழியாக பாய்கிறது. இந்த ஆறு சிந்து ஆற்றின் துணை ஆறாகும். மேலும், ஸ்கர்டு பள்ளத்தாக்கில் சிந்துவுடன் கலக்கிறது.
# அந்தூரியம் சூப்பர்பம்

***அந்தூரியம் சூப்பர்பம்*** (தாவர வகைப்பாட்டியல்: *Anthurium superbum*) என்பது அரேசியே குடும்பத்தைச் சேர்ந்த ஒரு தாவர இனமாகும். இது ஈக்வடார் நாட்டில் பெரும்பான்மையாக காணப்படுகிறது. மிதவெப்பமண்டல அல்லது வெப்பமண்டல ஈரப்பதமான தாழ்நில காடுகளே இதன் வாழிடமாகும். இது வாழ்விட இழப்பால் அச்சுறுத்தலுக்கு உள்ளாகியுள்ளது.
# நட்வர்லால் ஹரிலால் பகவதி

**நட்வர்லால் அரிலால் பகவதி** (*Natwarlal Harilal Bhagwati*)(7 ஆகத்து 1894 – 7 சனவரி 1970) என்பவர் இந்திய நீதிபதியும் கல்வியாளரும் ஆவார். இவர் இந்திய உச்ச நீதிமன்றத்தின் நீதியரசராக 8 செப்டம்பர் 1952 முதல் 6 சூன் 1959 வரையும், வாரணாசி, பனாரசு இந்து பல்கலைக்கழகத்தின் துணைவேந்தராக 16 ஏப்ரல் 1960 முதல் 15 ஏப்ரல்1966 வரையும் பணியாற்றியுள்ளார்.முன்னதாக பகவதி பம்பாய் பல்கலைகழகத்தின் துணைவேந்தராக 1949 முதல் 1951 வரை பணியாற்றினார்.இவரது மகன்களில் ஒருவரான பி. என். பகவதி 17வது இந்திய உச்ச நீதிமன்ற தலைமை நீதியரசராகவும், மூத்த மகன் பி. என். ஜெகதீசு பகவதி பொருளாதார அறிஞராகவும், இளைய மகன் பி. என். சனத் பகவதி இந்திய நரம்பியல் சங்கத்தின் தலைவராகவும் இருந்தனர்.
# பிலிகிரிரங்கன் மலை

**பிலிகிரிரங்கனா மலை** (*Biligiriranga Hills*) அல்லது **பிலிகிரிரங்கன் மலை** (உயிரியல் மற்றும் புவியியலில் குறிப்பிடப்படுகிறது ) என்பது தென்மேற்கு கருநாடகாவில், தென்னிந்தியாவில் தமிழ்நாடு (ஈரோடு மாவட்டம்) எல்லையில் அமைந்துள்ள ஒரு மலைத்தொடராகும். இப்பகுதி **பிலிகிரி ரங்கநாத சுவாமி கோயில் வனவிலங்கு சரணாலயம்** என்று அழைக்கப்படுகிறது. இது 1972ஆம் ஆண்டின் வனவிலங்கு பாதுகாப்புச் சட்டத்தின் கீழ் பாதுகாக்கப்பட்ட பகுதியாகும். கிழக்குத் தொடர்ச்சி மலைகள் மற்றும் மேற்குத் தொடர்ச்சி மலைகளுக்கு அருகில் இருப்பதால், இந்த சரணாலயம் இரு பகுதிகளுடனும் தாவர விலங்கினங்களின் தொடர்புகளைக் கொண்டுள்ளது. இந்தியாவின் தேசியப் புலிகள் பாதுகாப்பு ஆணையத்தின் ஒப்புதலுக்கு சில மாதங்களுக்குப் பிறகு, கருநாடக அரசாங்கத்தால் சனவரி 2011-ல் இந்த இடம் புலிகள் காப்பகமாக அறிவிக்கப்பட்டது.
# பிலிகிரிரங்கன் மலை

## அமைவிடம்

மேற்குத் தொடர்ச்சி மலையின் வடமேற்கிலும் கிழக்குத் தொடர்ச்சி மலையின் மேற்கு முனையிலும் மலைகள் அமைந்துள்ளன. இதனால் இந்த பகுதி தற்போதுள்ள பல்வேறு வகையான வாழ்விட அடிப்படையில் பல்வேறு தாவரங்கள் மற்றும் விலங்கினங்களைக் கொண்டுள்ளது. ஒரு வனவிலங்கு சரணாலயம் 27 சூன் 1974 அன்று கோயிலைச் சுற்றி உருவாக்கப்பட்டது. பின்னர் பெரிதாக்கப்பட்டது. 14 சனவரி 1987 அன்று. இந்த சரணாலயத்திற்கு **பிலிகிரி** (கன்னடத்தில் வெள்ளை மலை) இரங்கநாதசுவாமி (விஷ்ணு) கோயிலால் பெயரிடப்பட்ட பெரிய மலையை உருவாக்கும் வெள்ளை பாறை முகத்திலிருந்து அல்லது வெள்ளை மூடுபனி மற்றும் வெள்ளி மேகங்களால் சூழப்பட்ட மலைகளை உள்ளடக்கியது. ஒவ்வொரு ஆண்டும் ஏப்ரல் மாதத்தில் நடைபெறும் விஷ்ணுவின் திருவிழாவின் போது, தொலைதூர பகுதிகளிலிருந்து பக்தர்கள் வருகை தருகின்றனர். இரண்டு ஆண்டுகளுக்கு ஒருமுறை, சோலிகா பழங்குடியினர் பிலிகிரிரங்கா மலையில் உள்ள தெய்வத்திற்குத் தோலால் செய்யப்பட்ட 1 அடி மற்றும் 9 அங்குல செருப்பைக் காணிக்கையாகச் செலுத்துகின்றனர்.  
கர்நாடகாவின் சாமராசநகர் மாவட்டத்தில் எலந்தூர், கொள்ளேகால் மற்றும் சாமராசநகர் வட்டங்களில் மலைகள் உள்ளன. இவை தெற்கே தமிழ்நாட்டின் ஈரோடு மாவட்டத்தில் உள்ள சத்தியமங்கலம் வனவிலங்கு சரணாலயத்தில் உள்ள மலைகளை ஒட்டி அமைந்துள்ளன. சாலை வழியாக, இவை மைசூரிலிருந்து தொலைவிலும் பெங்களூரிலிருந்து தொலைவிலும் உள்ளது. மலைகளின் உச்சியில் உள்ள கிராமத்திற்குச் செல்லும் சாலையை எலந்தூர் அல்லது சாமராசநகரிலிருந்து அணுகலாம்.
# பிலிகிரிரங்கன் மலை

## நிலவியல்

பிலிகிரி மலை கிழக்குத் தொடர்ச்சி மலைகளின் ஆரம்ப பகுதியாகவும் மேற்குத் தொடர்ச்சி மலைகளின் எல்கைப் பகுதியாகவும் உள்ளது. இப்பகுதி வழியே விலங்குகள் ஓரிடத்திலிருந்து மற்றொரு பகுதிக்குச் செல்கின்றன. எனவே இப்பகுதி தக்காணப் பீடபூமியின் உயிர்பாலமாக உள்ளது.  
பிலிகிரி மலைகள் மற்றும் மாதேசுவரன் மலைகள் பெங்களூரின் சமவெளிகளுக்கு மத்தியில் வடக்கு-தெற்கே செல்லும் ஒரு தனித்துவமான மலைப்பாதையை உருவாக்குகின்றன. இந்த உயரமான எல்லைகளின் சிகரங்கள் வரை உள்ளன (பிலிகிரி மலைகள் ; மாதேசுவரன் மலை ). இப்பகுதியின் உயரமான பகுதியாக கத்தாரி பெட்டா மலை 1800 மீட்டர் உயரத்தில் உள்ளது.  
உயிரியல் ரீதியாக, இந்த சரணாலயம் தனித்துவமானது. இது 11° மற்றும் 12° N இடையே அமைந்துள்ளது. மலைகளின் முகடுகள் வடக்கு-தெற்கு திசையில் அமைந்துள்ளன. இது வடகிழக்கு திசையில் மேற்குத் தொடர்ச்சி மலைகளின் நீட்டிப்பாகும். கிழக்கு தொடர்ச்சி மலைகளின் பிளவுபட்ட மலைகளை 78° E இல் சந்திக்கிறது. மேற்குத் தொடர்ச்சி மலைகளின் இந்த தனித்துவமான நீட்சி/கிளையானது கிழக்கு தொடர்ச்சி மலைகளுக்கும் மேற்குத் தொடர்ச்சி மலைகளுக்கும் இடையே சரணாலயத்துடன் நேரடி பாலமாக அமைகிறது. கிட்டத்தட்ட இந்த பாலத்தின் நடுவில் அமைந்துள்ளது. எனவே, பிலிகிரிரங்கன் சரணாலயப் பகுதியில் காணப்படும் தாவர விலங்குகள் இயற்கையில் முக்கியமாக மேற்குத் தொடர்ச்சி மலைகள் மற்றும் கிழக்கு கூறுகளின் குறிப்பிடத்தக்க விகிதத்தில் அமைகின்றது.
# பிலிகிரிரங்கன் மலை

## காலநிலையும் தாவரங்களும்

இச்சரணாலயம், ~35 கி. மீ. நீள வடக்கு-தெற்கு மற்றும் ~15 கி. மீ. அகலம் கிழக்கு-மேற்கில், 540 சதுர கி. மீ. பரப்பளவில் அமைந்துள்ளது. பரந்த மாறுபாடுகளுடன் கூடிய வெப்ப நிலைகளுடன் காணப்படும் இச்சரணாலயத்தின் வெப்பநிலை குறைந்தபட்சம் 9°செண்டிகிரேடு முதல் 16 செண்டிகிரேடு வரையும் மற்றும் அதிகபட்சம் 20°செண்டிகிரேடு முதல் 38 செண்டிகிரேடு வரை இருக்கும். ஆண்டு மழைப்பொழிவானது 600 மி.மீ. அடிவாரத்திலும் 3000 மி.மீ. மலைகளின் உச்சியிலும் இருக்கும். சரணாலயத்திற்குள் 1200 உயரம் வரையில் 600 மீ. உயரத்தில் பீடபூமிக்கு மேல் இரண்டு முகடுகள் வடக்கு-தெற்காக அமைந்துள்ளன. சரணாலயத்தின் உயர மாறுபாடுகளுடன் கூடிய பரந்த காலநிலை நிலைமைகள் இதன் பன்முகத்தன்மைக்கு வழி வகுக்கின்றது. அதாவது கிட்டத்தட்ட அனைத்து முக்கிய வன தாவர வகைகளையும் காணலாம் இங்குக் காணலாம். இவை புதர்க்காடு, இலையுதிர் காடு, கரையோர, பசுமையான காடுகள், சோலைக்காடுகள் மற்றும் புல்வெளி முதலியன.  
காடுகளில் பல்வேறு குடும்பங்களைச் சேர்ந்த சுமார் 800 வகையான தாவரங்கள் உள்ளன. இவை மேற்குத் தொடர்ச்சி மலைகளுடன் நெருங்கிய தொடர்பைக் காட்டுகின்றன.
# பிலிகிரிரங்கன் மலை

## தாவரங்கள் மற்றும் விலங்கினங்கள்

பிலிகிரிரங்கன் மலையானது சார்னோக்கைட்டு மலைகளாகும். இது வெப்பமண்டல உலர் அகன்ற காடுகளால் போர்த்தப்பட்டு தென் தக்காண பீடபூமியின் வறண்ட இலையுதிர் காடுகளின் ஒரு பகுதியாக உள்ளது. இக்காடுகளின் குறைந்த உயரத்தில் காணப்படும் புதர்க்காடுகள் அதிக பயன்பாட்டினால் சிதைந்து காணப்படுகிறது. இச்சுற்றுச்சூழலில் காணப்படும் பொதுவான உயரமான இலையுதிர் காடுகள், குன்றிய சோலா காடுகள் 1800 மீட்டம் உயரமுள்ள மலைப் புல்வெளிகளுடன் உள்ளது. மேற்குத் தொடர்ச்சி மலைகளுக்கும் கிழக்குத் தொடர்ச்சி மலைகளுக்கும் இடையே இக்காடுகள் ஒரு முக்கியமான கானுயிரின வளாகத்தினை உருவாக்குகின்றது. இது தென்னிந்தியாவில் ஆசிய யானைகள் மற்றும் புலிகளின் மிகப்பெரிய கூட்டத்தினை இணைக்கிறது.  
பிலிகிரிரங்கன் மலைப்பகுதியில் காணப்படும் மிகவும் குறிப்பிடத்தக்கப் பாலூட்டிகளாகக் காட்டு யானைக் கூட்டம் குறிப்பிடத்தக்கது ஆகும். இவை மத்திய தெற்கு மூவலந்தீவில் உள்ள பிரதான மேற்குத் தொடர்ச்சி மலைத்தொடர்களுக்குக் கிழக்கே உள்ள ஒரே காடு பிலிகிரிரங்கன் மலைகள் மட்டுமே. எண்பதுகளின் தொடக்கத்தில் இப்பகுதி யானைகள் குறித்து ஆய்வு செய்த அறிவியலாளர் ஆர்.சுகுமாருக்கு இக்காடுகள்தான் ஆய்வுப் பகுதி. சமீபத்திய (2017) கணக்கெடுப்பில் இந்த சரணாலயத்தில் 62 புலிகள் இருப்பது தெரியவந்துள்ளது. இக்காடுகள் இங்குக் காணப்படும் மிகப் பெரிய இந்தியக் காட்டெருதுக்காகப் பெயர் பெற்றவை. பிலிகிரிரங்கன் மலைகள் பல பெரிய மற்றும் சிறிய விலங்குகளைப் பார்க்க ஒரு நல்ல இடம். சரணாலயத்தில் சுமார் 26 வகையான பாலூட்டிகள் காணப்படுவது பதிவு செய்யப்பட்டுள்ளது.  
மற்ற பாலூட்டிகளில் கடமான், புள்ளிமான், கூச்ச சுபாவமுள்ள கேளையாடு ஆகியவை இங்கு மிகவும் பொதுவானவை. அரிதான நாற்கொம்பு மான் ஆகியவையும் இங்குக் காணப்படுகிறது. மாமிச உண்ணிகளில் புலிகள், சிறுத்தை, செந்நாய், சிறிய பூனை மற்றும் தேன் கரடி ஆகியவை அடங்கும். மேலும் மரக்கறி பாலூட்டிகளில் இரண்டு வகையான விலங்குகள் மற்றும் ராட்சத பறக்கும் அணில் உட்பட மூன்று வகையான அணில்கள் பதிவு செய்யப்பட்டுள்ளன. புலிகள் பற்றிய சமீபத்திய ( 2017) கணக்கெடுப்பு டி. என். ஏ. பகுப்பாய்வு மூலம் 62 புலிகள் உள்ளன எனக் கண்டுபிடிக்கப்பட்டுள்ளன. இருப்பினும் இந்த எண்ணிக்கை அதிகமாக இருக்கலாம். பிலிகிரி ரங்கன் மலைகளில் 254 வகையான பறவைகள் உள்ளது பதிவு செய்யப்பட்டுள்ளன. வெண்பிடரி பட்டாணிக் குருவி (*பரசு நுச்சலிசு*) புதிரான தெற்கு மக்கள்தொகை இதில் அடங்கும், இதன் மாதிரி ஆர். சி. மோரிசால் சேகரிக்கப்பட்டு இப்போது ட்ரிங்கில் உள்ள இயற்கை வரலாற்று அருங்காட்சியகத்தில் வைக்கப்பட்டுள்ளது. சமீபத்தில் கண்டுபிடிக்கப்பட்ட ஒரு மைக்ரோகைலிட் தவளை சிற்றினம் *மைக்ரோகைலா சோலிகரி*, இந்த மலைகளில் வசிக்கும் பழங்குடியினருமான சோளகர்களின் நினைவாகப் பெயரிடப்பட்டது.
# பிலிகிரிரங்கன் மலை

## அச்சுறுத்தல்கள்

இப்பகுதியில் நடைபெறும் சுரங்க நடவடிக்கைகள் இச்சரணாலயத்தின் பெரும் அச்சுறுத்தலாக உள்ளன. சரணாலயத்திற்குள் நெகிழியினை அகற்றி தடை செய்வதில் வனத்துறை மற்றும் உள்ளூர் தன்னார்வ தொண்டு நிறுவனங்கள் முக்கியப் பங்கு வகித்தன. வனவிலங்கு சுற்றுச்சூழல் ஆர்வலர், கிரிதர் குல்கர்னி புலிகள் காப்பகத்திற்குள் சட்டவிரோத தங்குமிடங்கள் பெருகுவதைத் தேசியப் புலிகள் பாதுகாப்பு ஆணையத்திற்கு தெரிவித்ததையடுத்தியதன் அடிப்படையில், கர்நாடகாவின் தலைமை வனவிலங்கு காப்பாளர் சமீபத்தில் பிலிகிரிரங்கன் சரணாலயத்தில் சட்டவிரோத ஓய்வில்லங்கள் மற்றும் தங்கும் இடங்களுக்கு எதிராக நடவடிக்கை எடுக்க உத்தரவுகளைப் பிறப்பித்தார்.
# டாக்டர் எம்ஜிஆர் ஜானகி மகளிர் கலை மற்றும் அறிவியல் கல்லூரி

**டாக்டர் எம்ஜிஆர்-ஜானகி மகளிர் கலை மற்றும் அறிவியல் கல்லூரி** (*Dr. MGR-Janaki College of Arts and Science for Women*) என்பது சென்னையில் சத்தியபாமா எம்ஜிஆர் மாளிகை வளாகத்தில் உள்ள ஒரு மகளிர் கல்லூரி ஆகும். தமிழ்நாட்டின் முன்னாள் முதல்வர் வி. என். ஜானகி ராமச்சந்திரன், தனது கணவர் பாரத ரத்னா டாக்டர் எம். ஜி. ராமச்சந்திரனின் நினைவாக இந்தக் கல்லூரியை உருவாக்கினார். தற்போது இக்கல்லூரி சத்தியா ஸ்டுடியோஸ் பிரைவேட் லிமிடெட் இயக்குநர்களால் நிர்வகிக்கப்பட்டு வருகிறது.
# டாக்டர் எம்ஜிஆர் ஜானகி மகளிர் கலை மற்றும் அறிவியல் கல்லூரி

## இணைப்பும் அங்கீகாரமும்

இக்கல்லூரி கல்லூரி வழங்கும் படிப்புகள் சென்னைப் பல்கலைக்கழகத்துடன் இணைவுபெற்றவையாகும். இக்கல்லூரி தமிழக அரசிடம் அனுமதி பெற்று சென்னைப் பல்கலைக்கழகத்துடன் இணைவுபெற்றுள்ளது.
# டாக்டர் எம்ஜிஆர் ஜானகி மகளிர் கலை மற்றும் அறிவியல் கல்லூரி

## குறிக்கோளுரை

“விடாமுயற்சியின் மூலம் மேன்மை” என்பது கல்லூரியின் குறிக்கோளுரையாகும்.
# துரூங் சன் கேளையாடு

**துரூங் சன் கேளையாடு** (*Truong Son muntjac*) அல்லது **அன்னமைட் கேளையாடு** (***முந்தியாகசு துரூங்சோனென்சிசு***) என்பது கேளையாடு பேரினமான *முந்தியாகசினைச்* சார்ந்த மான் சிற்றினமாகும். இது 15 கிலோ எடை வரை வளரக்கூடிய மிகச்சிறிய கேளையாடு சிற்றினங்களில் ஒன்றாகும். இது இந்திய கேளையாடின் பாதி அளவு இருக்கும். இது 1997-இல் வியட்நாமில் உள்ள துரூங் சன் (அன்னமைட்) மலைத்தொடரில் கண்டுபிடிக்கப்பட்டது.  
மண்டை ஓடுகள் மற்றும் கிராமவாசிகள் தெரிவித்த விளக்கங்களின் மூலம் இது அடையாளம் காணப்பட்டது. இவர்கள் இதை *சம்சோய் காகூங்* அல்லது "ஆழமான, அடர்ந்த காட்டில் வாழும் மான்" என்று அழைக்கிறார்கள். இது 400-1000 மீட்டர் உயரப் பகுதிகளில் வாழ்கிறது. இங்கு இதன் சிறிய அளவு அடர்த்தியான அடிமரங்கள் வழியாக எளிதாகச் செல்கிறது.
# பால்சமினேசியே

**பால்சமினேசியே** (தாவர வகைப்பாட்டியல்:*Balsaminaceae*) என்பது பன்னாட்டு தாவரவியல் அமைப்பினர், ஏற்றுக்கொண்டு அறிவித்த, தனித்துவமுள்ள தாவரக் குடும்பங்களில் ஒன்றாகும். இக்குடும்பத்தைக் கண்டறிந்த தாவரவியலாளர், <small>A.Rich.</small> ஆவார். இங்கிலாந்திலுள்ள கியூ தாவரவியற் பூங்கா, இக்குடும்பத்தைக் குறித்து வெளியிட்ட, முதல் ஆவணக் குறிப்பும், ஆண்டும் வருமாறு: Dict. Class. Hist. Nat. [Bory] 2: 173. 1822 [31 Dec 1822] (1822)nom. cons.
# பால்சமினேசியே

## பேரினங்கள்

இக்குடும்பம் இரண்டு பேரினங்களைப் (Hydrocera, Impatiens) பெற்றிருக்கிறது.
# பால்சமினேசியே

## இனங்கள்

- ஐத்ரோசிரா பேரினத்தில் ஒரே ஒரு இனம் ஏற்றுக் கொள்ளப்பட்டுள்ளது.
- இம்பேசன்சு பேரினத்தில் 1107 இனங்கள் ஏற்றுக் கொள்ளப்பட்டுள்ளது.
# பு கோட் கேளையாடு

**பு கோட் கேளையாடு** (*Pu Hoat muntjac*)(*முந்தியாகசு புகோடென்சிசு*) என்பது லாவோஸின் எல்லையில் உள்ள வியட்நாமில் உள்ள பு கோட் பகுதியில் மட்டுமே காணப்படும் கேளையாடு சிற்றினமாகும். இது சில சமயங்களில் ரூஸ்வெல்ட்டின் கேளையாட்டுடன் தொடர்புடையதாகக் கருதப்படுகிறது. மேலும் இதன் வாழ்விடமும் நடத்தையும் ஒரே மாதிரியாக இருக்கலாம்.  
பு கோட் கேளையாடு வியட்நாமில் கான் டிச் கிராமம், கம்யூன், கியூ போங் மாவட்டம், நெகி அன் மாகாணத்தில் மட்டுமே காணப்படுவது பதிவுசெய்யப்பட்டுள்ளது.
# தனலட்சுமி சீனிவாசன் பல்கலைக்கழகம்

**id="5" |தனலட்சுமி சீனிவாசன் பல்கலைக்கழகம்**  
| 2021<span>&nbsp;( <span>2021</span> )</span> |
| --- |  
**தனலட்சுமி சீனிவாசன் பல்கலைக்கழகம்** (*Dhanalakshmi Srinivasan University*) என்பது இந்தியாவில் தமிழ்நாட்டில் செயல்படும் தனியார் பல்கலைக்கழகம் ஆகும். இப்பல்கலைக்கழகம் 2021-இல் நிறுவப்பட்டது. இது தமிழ்நாட்டின் திருச்சிராப்பள்ளி மாவட்டத்தில் அமைந்துள்ளது. இது தமிழ்நாடு தனியார் பல்கலைக்கழகங்கள் சட்டம், 2019 கீழ் நிறுவப்பட்டது.
# செலீனேட்டு

**செலீனேட்டு** (*Selenate*) என்பது என்ற மூலக்கூற்று வாய்பாட்டால் விவரிக்கப்படும் ஓர் எதிர்மின் அயனியாகும்.  
செலீனேட்டுகள் சல்பேட்டுகளுக்கு ஒப்பானவையாகவும் ஒத்த வேதிப்பண்புகளைக் கொண்டவையாகவும் உள்ளன. சுற்றுப்புற வெப்பநிலையில் நீர்த்த கரைசல்களில் அதிகம் கரைகின்றன.  
சல்பேட்டை போலல்லாமல், செலீனேட்டு ஓரளவு நல்ல ஆக்சிசனேற்றியாகும்; செலினைட்டு அல்லது செலினியமாக இதை குறைக்கலாம். இது செலீனிக்கு அமிலம் H<sub>2</sub>SeO<sub>4</sub> உடன் ஒத்திருக்கிறது. ஒரு வலுவான அமிலமான இது அதன் செறிவூட்டப்பட்ட அடர் நிலையில் தங்கத்தை கரைக்கும்.  
செலீனியம் தனிமம் பல இணைதிறன் நிலைகளை வெளிப்படுத்துகிறது. செலீனேட்டு குறைந்த அளவு குறைக்கப்பட்ட அயனியாகும். இதைத் தொடர்ந்து செலீனைட்டும் தனிம செலீனியமும் குறைக்கப்படுகின்றன. தனிமநிலை செலீனியத்தை விட செலீனைடு மிகவும் குறைவாகவே ஒடுக்கப்படுகிறது. செலீனியத்தின் நச்சுத்தன்மைக்கு இணைதிறன் நிலையும் ஒரு முக்கியக் காரணியாகும். செலீனேட்டு நுண்ணூட்டச் சத்தாக செலீனியம் தேவைப்படும் உயிரினங்களுக்குத் தேவையான ஒரு வடிவமாகும். இந்த உயிரினங்கள் செலீனியத்தை பெறுகின்ற, வளர்சிதை மாற்றம் செய்கின்ற மற்றும் வெளியேற்றுகின்ற திறனைக் கொண்டுள்ளன. செலீனியம் நச்சுத்தன்மையுடையதாக மாறும் நிலை இனங்களுக்கு இனம் மாறுபடும். pH மற்றும் காரத்தன்மை போன்ற பிற சுற்றுச்சூழல் காரணிகள் செலீனேட்டு மற்றும் செலீனைட்டின் செறிவுடன் தொடர்புடையனவாக உள்ளன.  
பழங்கால கடல்கள் ஆவியாகிய பகுதிகளில் செலினேட்டு மற்றும் செலீனியத்தின் பிற வடிவங்கள் அதிகமாக உள்ளன. இந்த பகுதிகள் செலீனியத்தால் செறிவூட்டப்பட்டு இங்கெல்லாம் பல்லாயிரம் ஆண்டுகளாக உயிரியல் தழுவலும் நிகழ்ந்துள்ளது.